als_Latn dik_Latn sag_Latn
Haxhiu: Vendi dëmtohet nëse udhëhiqet nga zhvatësit e parasë publike
Kandidatja për deputete nga radhët e lëvizjes “Vetëvendosje”, Albulena Haxhiu, ka thënë “se Kosova shumë më shumë dëmtohet nëse në krye të institucioneve të vendit rehabilitohen figura ose subjekte që e kanë zhvatur paranë publike dhe i kanë dëmtuar interesat e qytetarëve dhe të Republikës.
Ajo po ashtu ka thënë se pasi qytetarët e votuan Lëvizjen si subjekt të parë në Kosovë, menjëherë pas zgjedhjeve, kanë nisur përpjekjet e krijimit të një Qeverie që ia kthen dinjitetin vendit
“Duke qenë se qytetarët votuan për ndryshim dhe votuan Lëvizjen si subjekt të parë në Republikën e Kosovës, menjëherë pas zgjedhjeve të 11 qershorit ne kemi nisur përpjekjet e krijimit të një Qeverie që ia kthen dinjitetin vendit”, ka thënë ajo.
“Çdo ditë jona do të jetë angazhim, që vullnetin e qytetarëve në zgjedhjet e 11 qershorit ta jetësojmë, në kohën kur pjesë e institucioneve të vendit të jenë njerëz të ndershëm, të cilët kanë vullnet e dije. Kosova do ta ketë edhe liberalizimin, edhe ushtrinë”, ka shtuar Haxhiu për gazetën Zëri.
als_Latn als_Latn als_Latn als_Latn als_Latn